სოლ კრიპკე
სოლ აარონ კრიპკე (ინგლ. Saul Aaron Kripke; დ. 13 ნოემბერი 1940) — ამერიკელი ფილოსოფოსი და ლოგიკოსი, ჰარვარდის უნივერსიტეტის საპატიო პროფესორი, ნიუ-იორკის საქალაქო უნივერსიტეტის საუნივერსიტეტო ცენტრისა და უმაღლესი სკოლის დამსახურებული პროფესორი. როლფ შოკის პრემიის ლაურეატი ფილოსოფიასა და ლოგიკაში (2011), გამოკითხვის მიხედვით, ბოლო ორასწლეულის 10 ყველაზე მნიშვნელოვან ფილოსოფოსს შორისაა დასახელებული. ძირითადი ნაშრომები მათემატიკური ლოგიკაში, ენის ფილოსოფიაში, მათემატიკის ფილოსოფიაში, მეტაფიზიკაში, ეპისტემოლოგიასა და სიმრავლეთა თეორიაში აქვს. კრიპკეს ნაშრომების უმრავლესობა ჯერ კიდევ გამოუქვეყნებელია, რომლებიც აუდიოჩანაწერების ან ხელნაწერების სახითაა. მნიშვნელოვანი წვლილი მიუძღვის მოდალური ლოგიკის განვითარებაშიც.